cyanic-selkie/wikianc huggingface dataset:
Sør-Fron kyrkje
Eksteriør
Utvendig var kyrkja etter det vanlege i tida svært fargerik. Ho er slettpussa og kvitkalka, men med blå hjørnepilastrar og grønt tårn. Hovudportalen er rikt utforma med detaljar hogd av kleberstein. Den har pilastrar og broten gavl, og har ei framstilling av lammet med ein kross liggjande på ei bok, det krona kongemonogrammet C7 og Guds namn JEHOVA med latinske bokstavar innskrive i ein trekant omgjeven av ein strålekrans og skyer. Årstalet 1787 står på sidene av portalen, det er årstalet som viser kor langt byggearbeidet var kome då. På toppen av tårnet står eit jarnspir med ein vindfløy der årstalet 1792 står. Gjennom ytterveggane går fire døropningar og tolv opningar for vindauge. Kyrkjebakken er utforma med terrassemurar og trapper som dannar eit amfi. Dei kalka kyrskjegardsmurane skrår inn mot kyrkja på kvar side av hovudinngangen, slik at kyrkjebakken ligg utanom kyrkjegarden men likevel med direkte kontakt med kyrkja.
På grunn av den langstrakte åttekantforma vil inntrykket av bygget variere med synsvinkel. Sett rett mot hovudinngangen framstår bygget som breidt, medan det frå sida framstår bygget slankt med bratte takflater. Frå andre vinklar framstår bygget derimot som litt skjeivt. Kyrkja er orientert med altaret mot nordaust (i strid med utbreidt skikk), truleg på grunn terrengtilhøva ellers.
Skulptur
Ein skulptur (frå latin sculpere, «hogge ut») er eit tredimensjonalt kunstverk av kva som helst slags type. Tradisjonelle skulpturar kan vere hogne i stein eller tre, eller vere laga i materialar som bronse, gips eller porselen. Moderne skulpturar kan vere laga av industrielle materialar som aluminium eller plast, og skulpturar kan også vere ferdig produserte gjenstandar (readymades) som kunstnaren har vald ut i ei bestemt hensikt.
Ulike former
Den tradisjonelle skulpturen har ofte vore laga som eit minnesmerke, eller som ei markering av eit eller anna nokon vil ha framheva. Den er gjerne figurativ, står på ein bestemt stad og gjev ein bodskap i symbolsk språk.
Den modernistiske skulpturen er til samanlikning ikkje knytt til nokon bestemt stad, den er abstrakt, og den har ingen bodskap ut over det det kunstneriske uttrykket som ligg i skulpturen.
Konseptkunst på 1970-talet og ulike former for postmoderne kunst har utvida definisjonen av «skulptur», slik at omgrepet kan brukast på nesten alle former for kunstneriske aktivitetar. Særleg mange kunstnarar frå den amerikanske avant-garden frå siste halvdel av 1960-talet, som Robert Smithson, Robert Morris og Gordon Matta-Clark, har vore viktige for utviklinga innan samtidig skulptur. Skulpturomgrepet relaterer i dag like gjerne til ulike former for landskapsprosjekt, arkitektoniske problemstillingar og sosiale mekanismar, som til modernismen sin fokus på «god form» eller tidlegare tradisjonea si framstilling av menneskekroppen.
Norske skulpturar
Vigelandsanlegget etter kunstnaren Gustav Vigeland er på 320 mål og inneheld 212 skulpturar. Ørnulf Bast er mellom dei norske skulptørane som ein finn representert over heile landet.
Valderhaugfjorden
Valderhaugfjorden er ein fjord langs kommunegrensa mellom Ålesund og Giske på Sunnmøre.
I sørvest går Breidsundet vestover på sørsida av Godøya, Heissafjorden går austover på sørsida av Heissa, medan Sulafjorden, ein del av Storfjorden, går sørover. Mellom øya Giske og Godøya ligg Giskesundet som vert kryssa av Godøytunnelen. Mellom Giske og Valderøya ligg Staurnessundet som vert kryssa av riksveg 658 via to bruer. Mellom Valderøya og Ellingsøya kryssar Valderøytunnelen fjorden, medan Ellingsøytunnelen går frå Nørvøya til Ellingsøya.
Vatnefjorden
Vatnefjorden er ein fjordarm av Midfjorden og Romsdalsfjorden i Haram kommune på Sunnmøre. Fjorden er 8 km lang og strekkjer sørover til bygdesenteret Vatne, som han er kalla opp etter.
Fjorden har innløp mellom Baralsnest i vest og Ørsneset i aust. Tennøya ligg midt i innløpet og sør for seg ligg Meøya og Løvøya. Riksveg 661 går langs austsida av fjorden, medan Fv147 går langs vestsida.
1493 Sigrid
1493 Sigrid er ein hovudbelteasteroide og går i bane innanfor asteroidefamilien Nysa. Han blei oppdaga den 26. august 1938 av Eugène Joseph Delporte ifrå Observatoire Royal de Belgique i Uccle.
Morbio Inferiore
Morbio Inferiore er ein kommune i kantonen Ticino i Sveits. Kommunen har innbyggjarar  og eit areal på. Han ligg i åsane ovanom Chiasso i distriktet Mendrisio.
Han består av landsbyen Morbio Inferiore.
Dollabarat
Dollabarat er ei gruppe småøyar om lag 5 km søraust for Formigasøyane i Asorane. Namnet kjem frå eit lite skip med same namn som stranda her på slutten av 1800-talet. Dollabarat er ein del av Formigasøyane naturreservat som dekkjer 35,42 km².
Det høgaste punktet er berre 3 meter over havet. Dollabarat er likevel ein av dei høgaste delane av Formigasøyane. Øyane vart danna av vulkansk aktivitet. Området mellom øyane er stort sett grunt og området er derfor ein farleg stad for skipsfart.
Øyane har eit rikt og mangfaldig dyreliv, inkludert skjelpadder, mange fiskar og sverdliljer.
RS «Svolvær»
RS 12 «Svolvær» er ei tidlegare norsk redningsskøyte som vart bygd for Redningsselskapet i 1897. Under bygging av «Svolvær» gjorde Colin Archer ein del endringar i høve til Colon Archer-typen som han tidlegare hadde bygd sidan 1893. «Svolvær» var noko lenger enn dei tidlegare skøytene og baugprofilen vart litt utretta. Skøyteførarane var nøgde med den nye typen, som vart kalla Svolvær-typen. Det vart til saman bygd ti skøyter etter denne konstruksjonen.
«Svolvær» vart bygd av Colin Archer i Larvik. Byggjeprisen var kroner 10 552,94. Skøyta vart finansiert ved gåve frå Caroline Harvey frå Milford Haven i England. I 1896 fekk Redningsselskapet 6000 kroner. Dei skulle brukast til ei redningsskøyte som under fisket skulle plasserast i Svolvær, der Miss Harvey ofte var på vitjing. Etter at skøyta var ferdig gav ho resten av byggesummen. Ho arbeidde ivrig for redningssaka både i Noreg og i Storbritannia. For det arbeidet fekk ho i 1918 Kongens Fortenestmedalje.
Redningsselskapet selde «Svolvær» i 1938 til Jens Berntsen frå Tønsberg. Medan ho var i drift for Redningsselskapt redda RS «Svolvær» 70 menneske frå ein sikker daude. 1061 fartøy vart berga eller fekk assistanse. I 1927 vart mannskapet på «Svolvær» heidra med Emile Robins belønning.
«Svolvær» er i dag stasjonert i Lofoten i privat eige.
Connie
Connie er eit kvinnenamn danna som ei engelsk kortform av Constance (norsk Konstanse) og andre namn som byrjar med Con-. I nokre høve kan det også vera eit kortnamn for menn.
Connie har namnedag den 19. september.
Bruk
Namnet var særleg gjeve som jentenamn i USA på midten av 1900-talet. Det var mykje brukt i 40-, 50- og 60-åra, med ein topp rundt 1955, då rundt 0,5 % av nyfødde jenter fekk namnet.
I Noreg var det 844 kvinner som heitte Connie i 2009.
Shota Arai (1988)
Shota Arai er ein japansk fotballspelar.
Han har spela for klubbane Tokyo Verdy og Kawasaki Frontale (2019).
Ryota Kajikawa
Ryota Kajikawa er ein japansk fotballspelar.
Han har spela for klubbane Tokyo Verdy, Shonan Bellmare og V-Varen Nagasaki (2019).
Kondensasjonsreaksjon
Ein kondensasjonsreaksjon er ein kjemisk reaksjon der to molekyl reagerer og dannar ei kovalent binding og eit lite molekyl. Dette er ofte vatn, metanol eller eit hydrogenhalid som t.d. HCl.
Ein alkohol og ei karboksylsyre kan reagera på denne måten og danna ein ester.
Mange polymerar vert danna ved ein kondensasjonsreaksjon. Dette gjeld mellom anna nylon.
Vacallo
Vacallo er ein kommune i distriktet Mendrisio i kantonen Ticino i Sveits. Kommunen har innbyggjarar  og eit areal på. Kommunesenteret ligg 367 meter over havet.
Gotarar
Gotarane eller gotane er nemninga på eit av dei største og fremste germanske folkeslaga i folkevandringstida. Dei hadde to hovuddelar: ostrogotane eller austgotarane, og visigotane eller vestgotarane. Mange andre kjende og ukjende folk var knytte til gotane, som gjevdane eller gepidane.
Ifølgje sine eigne overleveringar utvandra gotarane frå Skandinavia (hovudsakleg Gotland og Götaland), vandra sørover, og erobra delar av Romarriket. To nærståande stammar, gutar og götar, blei igjen i Skandinavia.
Gotarane spelte ein viktig rolle i romersk historie etter at dei først dukka opp ved Donaugrensa av Romarriket på 200-talet. Dei grunnla store statar på området til det vaklande Vestromarriket, men blei nedkjempa av Austromarriket. Dei blei gradvis absorberte eller fortrengde i løpet av 500- og 600-talet.
Gotisk er det eldste nedskrivne germanske språket.
Opphav
Historisk reknar ein med at gotarfolka kom frå landa kring Austersjøen, mest truleg øya Gotland eller kanskje landskapa Östergötland og Västergötland i Sverige. Frå søre Skandinavia drog dei opp etter elva Wisla i Polen, der dei er nemnde kring 150, og busette seg med tida på sletta nord om Svartehavet. Gepidane slog seg ned i Pannonia, Vestgotane i Dacia, og Austgotane i Skythia. Her oppretta dei tre kongedøme, og det austgotiske var langt på veg det største av dei.
Kring 238 herja gotarhærane etter strendene av nedre Donau. Samstundes verva fleire av dei seg i den romerske hæren og slost under keisar Gordianus III mot persarane. I 251 vann gotane ein avgjerande siger over romarane under kong Kniva, og keisar Decius fall. I åra etter gjorde dei ei lang rekkje strandhogg i dei greske og romerske områda på 200-talet, og brann mellom anna Efesos i 270. Det er rekna som sannsynleg at gotane endeleg skilde lag i ulike kongedøme noko før 300.
Austgotarkongedømet
Austgotane vart òg kalla greutungar, og vart styrt av ei kongeætt som kalla seg amalar. Tidleg på 300-talet vart austgotane kristna av Wulfila, og kom på betre talefot med keisaren i Konstantinopel. Kongedømet vara ved til om lag 375, då Hunarane kom og kasta det over ende. Dette sette i gang Folkevandringstida i aust, men austgotarane vart verande under hunisk styre i mange år. Mange av dei gjekk inn i den huniske hæren, og dei fekk bu i Pannonia ei tid, til kong Attila døydde i 453. Etter dette samla dei seg og oppretta eit kongedøme i Italia, under kong Theoderik den store. Dette kongedømet vara ved til om lag 550, då den bysantinske keisaren knuste det.
Vestgotarkongedømet
Vestgotane, som kalla seg terwingar, i Dacia, vart drivne vestpå, og kom som dei under hardt press i åra fram mot 400. Dei fekk ei tid lov til å halde seg i Illyria, mot å virke som landevern for romarane. Den fremste av hovdingane deira på denne tida var Alarik, som rekna seg som etterfølgjar av Frithigern, som hadde vunne på romarane i Slaget ved Adrianopel i 378. Då Alarik oppdaga at rettane hans som landeverje vart dregne attende av keisar Honorius, valde han å gå mot Roma, og plundra Roma i 410. Han døydde i søre Italia, og folket hans fór vidare til dei kom til Spania og oppretta eit rike der, som vara ved til det vart velta av maurarane i 711. Etterkomarane av desse vestgotarane oppretta dei første kongedøma nord for dei mauriske områda, byrjinga på det moderne Spania.
Arven etter gotane
Då renessansen byrja i Italia på 1300-talet, vart mellomalderen rekna frå 410 og Alariks plundring av Roma. Renessansehumanistane ønskte i mangt ei oppreising for Italia, og skulda gotarane for heile mellomalderen og den følgjande nedgangstida. Då det var franske og tyske hærfolk i Italia på same tid, vart desse sett i spann med gotarane, og den franske mellomalderkulturen vart kalla «gotisk» av dei italienske humanistane. Slik oppstod nemninga «gotisk» kunst, med tanke på spissbogen i katedralane, slik det var vanleg i Frankrike på same tid.
Då romantikken kom, vart det ein auka interesse for mellomalderen i Europa, og nemninga «gotisk» følgde med. Mellomalder-romanar vart difor gjerne kalla «gotiske», og sidan dei hadde med seg ein dose skrekkromantikk, vart gotisk, eller Goth, snart ei nemning på eit særskilt slag litteratur og biletkunst. Frå dette kom det seinare ein heil subkultur for vestleg ungdom.
Allmannajuvet
Allmannajuvet er eit juv (dalsøkk) mellom Sauda sentrum og Hellandsbygd i Sauda kommune i Rogaland fylke. På slutten av 1800-talet var det gruvedrift på staden, omtala som sinkgruvene i Allmannajuvet. I tida frå 1881 til 1895 vart det vunne ut 12 000 tonn sinkmalm som vart ført til fjorden i Sauda og skipa ut derifrå. Bygg i samband med gruvedrifta var reist på store pælar. Byggverka stod tomme i mange år etter nedlegginga, før Sauda kommune reiv ned det meste av dei. Det vert arbeidd med å byggja opp att nokre av byggverka. Gruvene er ein del av Ryfylkemuseet.
Svalbard Rakettskytefelt
Svalbard Rakettskytefelt (forkorta SvalRak) er utskytingsstasjon for forskingsrakettar ved Ny-Ålesund på Svalbard. Han er eigd og operert av Andøya Rakettskytefelt.
Stasjonen vert driven av Andøya Rakettskytefelt og vart opna 3. november 1997. Investeringane i anlegget var på 7,4 millionar kroner. 20. november 1997 kl 17:30 vart ISBJØRN-1 skoten opp som den første raketten frå stasjonen. Basen har éin oppskytningsrampe med kapasitet til å skyte opp rakettkombinasjonar med vekt opp til 4 tonn. Datanedlasting frå rakettane vert gjort frå mobilt utstyr eller frå SvalSat i Longyearbyen.
Forskinga frå SvalRak er særleg retta mot studium av den øvre polare atmosfæren og fenomen knytt til dagnordlys og polarkløfta. På grunn av plasseringa så langt nord er SvalRak den einaste rakettbasen i veda der ein kan skyte rakettar inn i ein mørk atmosfære midt på dagen.
Yushi Akiba
Yushi Akiba er ein japansk fotballspelar.
Han spela for klubben Tokyo Verdy.
Vigrafjorden
Vigrafjorden er fjord i kommunane Giske og Haram på Sunnmøre. Han ligg aust for øya Vigra, som han er kalla opp etter, i Giske og sørvest for Lepsøya/Løvsøya i Haram. Fjorden strekkjer seg frå Norskehavet i vest om lag 10 km søraustover til Kalvøya og Bjørnøya. På det djupaste er fjorden 181 m.
Ålesund lufthamn, Vigra ligg på vestsida av fjorden på øya Vigra og bygda Roald ligg litt nord for flyplassen.
Jesus nahm zu sich die Zwölfe
Jesus nahm zu sich die Zwölfe, BWV 22, er ein kyrkjeleg kantate komponert av Johann Sebastian Bach.
Han vart komponert i Köthen i 1723 for fastelavnssundag som Bach sitt teststykke (med Du wahrer Gott und Davids Sohn) for stillinga som Thomaskantor i Leipzig. Verket hadde premiere 7. februar 1723 og vart igjen framført 20. februar 1724.
Teksten til verket kjem frå evangeliet for den første satsen (særskild versa 31 og 34), medan ein ukjend forfattar har skrive sats 2-4 og diktarinna Elisabeth Kreuziger frå Wittenberg det siste.
Koraltemaet Herr Christ, der einge Gottessohn (Zahn 4297a) vart nedskrive av Wolflin Lochamer i hans Liederbuch, publisert i Nürnberg i 1455. Det dukka opp først som ein religiøs melodi i Geystlich Gesangk Buchleyn, trykt i Wittenberg i 1524 av Johann Walter.
Instrumentering og struktur
Stykket er instrumentert for obo, fiolinar I/II, bratsj og basso continuo, tre songsolistar (alt, tenor og bass) og firedelt kor. Det består av fem satsar:
Tekst
'''1. (Arioso) og (koral) ''' Jesus nahm zu sich die Zwölfe und sprach:
Sie aber vernahmen der keines
und wussten nicht, was das gesaget war.
'''2. Arie (alt) ''' Mein Jesu, ziehe mich nach dir,
Ich bin bereit, ich will von hier
Und nach Jerusalem zu deinen Leiden gehn.
'''3. Resitativ (bass) ''' Mein Jesu, ziehe mich, so werd ich laufen,
Denn Fleisch und Blut verstehet ganz und gar,
Es sehnt sich nach der Welt und nach dem größten Haufen;
Sie wollen beiderseits, wenn du verkläret bist,
Zwar eine feste Burg auf Tabors Berge bauen;
Hingegen Golgatha, so voller Leiden ist,
In deiner Niedrigkeit mit keinem Auge schauen.
Zuvörderst diese Welt und die verbotne Lust,
So werd ich, was du sagst, vollkommen wohl verstehen
Und nach Jerusalem mit tausend Freuden gehen.
'''4. Arie (tenor) ''' Mein alles in allem, mein ewiges Gut,
Verbessre das Herze, verändre den Mut;
Schlag alles darnieder,
Was dieser Entsagung des Fleisches zuwider!
Doch wenn ich nun geistlich ertötet da bin,
'''5. Choral ''' Ertöt uns durch dein Güte,
Erweck uns durch dein Gnad;
Den alten Menschen kränke,
Dass der neu' leben mag
Wohl hie auf dieser Erden,
Den Sinn und all Begehren
Und G'danken hab'n zu dir.
Vestrefjorden
Vestrefjorden er ein fjordarm av Midfjorden og Romsdalsfjorden i Haram kommune på Sunnmøre. Fjorden strekkjer seg 3,5 km sørover til garden Vestre. Bygda Vestrefjord ligg i denne fjorden.
Fjorden har innløp mellom Båtsteinen i vest og Eikeneset i aust. På austsida av fjorden ligg mellom anna gardane Eik og Byrkjevoll. På vestsida ligg garden Langset. Fylkesveg 661 går langs heile fjorden. Fjorden er i kring 400 m brei og største djupna er 26 m.
Langs fjorden kan ein sjå tydelege spor etter den siste istida. 40 de Geer-morener ligg på rekkje og rad attmed heile fjorden.
Avgrensa av eit smalt sund, er den innerste delen fjorden ein poll med brakkvatn. Her er store område tørrlagt ved fjøre sjø. Vidare utover fjorden har ein fleire fjordtersklar.
På våren er det vanleg at store mengde med sild kjem inn i Vestrefjorden under gytetida.
1494 Savo
1494 Savo er ein hovudbelteasteroide. Han blei oppdaga den 16. september 1938 av Yrjö Väisälä ifrå Turun observatorio, Turun yliopisto i Turku.
Hakkespettene
Hakkespettene, The Junior Woodchucks er namnet på ei oppdikta speidaraktig rørsle som Ole, Dole og Doffen Duck, nevøane til Donald Duck, er med i.
Hakkespettene dukka første gongen opp i serien «Den store prøven», teikna av Carl Barks 1951. SIdan har Don Rosa teikna seriar som fortel soga om korleis Hakkespettrøsrsla oppstod.
Hakkespettene arbeider for naturvern og for den personlege utviklinga til medlemmene. Det viktigista hjelpemiddelet deira er Hakkespettboka.
Bakgrunnsstoff
Duck universe
Ørstafjorden
Ørstafjorden er ein fjordarm av Vartdalsfjorden i Ørsta kommune på Sunnmøre. Han har ei lengd på 10 km og strekkjer seg frå Raudøya og inn til fjordbotnen ved Ose.
Liadalen ligg like innanfor innløpet på austsida. Sjølve tettstaden Ørsta ligg inst i fjorden. E39 går frå Ørsta og langs nordsida av fjorden.
Taiki Murai
Taiki Murai er ein japansk fotballspelar.
Han spela for klubbane Yokohama FC, Yokohama FC Hong Kong og Ehime FC.
Van Allen-belte
Van Allen-belta eller strålingsbelta til jorda er to torusforma belte med elektrisk ladde partikler, hovudsakleg proton og elektron, som er fanga av magnetfeltet til jorda.
Det indre strålingsbeltet vart påvist 31. januar 1958 ved hjelp av geigerteljaren ombord på den første amerikanske satellitten, Explorer I. Det består for det meste av proton med energi opp mot 600 MeV, og ligg mellom 700 og 6 000 km over jordoverflata. Protona i det indre strålingsbeltet oppstår når kosmisk stråling kolliderer med med atom i atmosfæren.
Det ytre strålingsbeltet strekkjer seg frå omtrent 15 000 til 25 000 km over jordoverflaten. Det består hovudsakleg av elektron, og varierer i intensitet etter solvindtilhøva. Partiklane i det ytre beltet inkluderer òg ion, for det meste proton, men òg ein liten prosentandel alfapartikler og oksygenion.
Den søratlantiske anomalien
Van Allen-belta ligg symmetrisk med den magnetiske aksen til jorda. Sidan denne ikkje er samanfallande med rotasjonsaksen, er strålinga frå det indre strålingsbeltet sterkast i området rundt Sør-Atlanterhavet og svakast nord i Stillehavet. Dette fører mellom anna til at satellittar som går i ein bane over «den søratlantiske anomalien» er ekstra utsett for stråling.
Hubble-teleskopet var opphavleg utstyrt med seks gyroskop, der berre fire var rekna for bruk ved observasjonar og dei to resterande var reservar. Berre eitt år etter oppskytinga i 1990 var to av gyroskopa sett ut av spel, delvis på grunn av auka stråling over den søratlantiske anomalien. I dag er berre to av gyroskopa i drift, og Hubble-teleskopet utfører på grunn av den auka risikoen for strålingsskadar ikkje observasjonar når det passerer dette området.
Menneskeskapte strålingsbelte
9. juli 1962 utførte USA den kjernefysiske prøvesprenginga Starfish Prime høgt oppe i atmosfæren. Prøvesprenginga fann stad 400 km over Johnston Island i Stillehavet, og frigjorde energi tilsvarande 1,4 megatonn TNT. Enkelte av betapartiklane som oppstod etter sprenginga kolliderte med andre partiklar i atmosfæren, og skapte eit glødande lys på himmelen. Andre elektron med høg energi vart fanga opp av magnetfeltet, og danna eit svakt mellombels strålingsbelte som førte til skader på omtrent ein tredjedel av satellittane som fann seg i låg banehøgd.
Dom João de Castro Bank
Dom João de Castro Bank er ein stor undersjøisk vulkan i Asorane sentralt i Atlanterhavet. Vulkan ligg midt mellom øyane Terceira og São Miguel og stig til 14 meter under havoverflata. Vulkan har danna eit stort fumarolefelt og er seismisk aktivt.
Det siste utbrotet kom i desember 1720 og danna ei øy som var 1,5 km lang og om lag 250 meter brei. Øya vart berre verande over sjøen i to år før erosjon tok ho tilbake til havet.
To sidekrater, begge om lag 90 x 45 m store, ligg på nordvestsida.
Sithonía
Sithonía (gresk Σιθωνία) er ei halvøy og ein kommune i periferieininga Khalkidikí i periferien Sentral-Makedonía i Hellas. Sithonía ligg sør på den sentrale delen av Khalkidikí, med Kassándrahalvøya i vest og Áthoshalvøya i aust.
Vest for halvøya ligg Singitikóbukta og i aust Toronéobukta. Fjellet Ítamos eller Dragoundélis ligg midt på halvøya. Av stader på Sithonía ligg den antikke byen, slottet og kyrkja Ájos Athanásios i Toróni, vindmøllene i Sykiá og kyrkja frå 1500-talet i Nikíti. Pórto Koufó, er den største og tryggaste av dei naturlege hamnene i Hellas, og vert nemnd av Thoukididis som ei «heilag hamn».
Landskapet er dekt av skog, grassletter og fjell.
Administrativ inndeling
Kommunen vart danna i 2011 ved at ein slo saman dei tidlegare kommunane Dei to tidlegare kommunane er no kommunaleiningar.
Ved folketeljinga i 2011 hadde kommunen Sithonía 12 394 innbyggjarar, medan kommunaleininga med same namn hadde 8 841 innbyggjarar.
Byar og tettstader
Dei største byane og tettstadene i kommunen er:
Masaaki Ideguchi
Masaaki Ideguchi er ein japansk fotballspelar.
Han spela for klubbane Yokohama FC og Yokohama FC Hong Kong.
Formannskapslovene
Formannskapet
Lovene la den kyrkjelege administrative inndelinga til grunn for organiseringa av lokalstyret, difor vart det ofte eit formannskap i kvart prestegjeld. Bestod eit prestegjeld av fleire sokn, skulle kvart av desse velje sine formenn og representantar. Formannskapslovene av 1837 vart seinare avløyst av nye kommunelover som vart vedtekne i åra 1921, 1938 og 1954.
Seinare på 1800-talet vart det vanleg å kalle formannskapa for herad og på 1900-talet vart kommune det vanlegaste omgrepet.
Amtet
I 1961 kom ei eiga lov for fylkeskommunane. Frå 1963, då denne nye fylkeskommunelova tok til å gjelde, kom også byane med i fylkeskommunen, og fylkestingsrepresentantane vart frå då av valde av kommunestyra. I 1976 vart direkteval til fylkesting innført. I 1992 vart det vedteke ei felles lov for kommunar og fylkeskommunar. Denne vert ofte kalla kommunelova.
Giuseppe Torelli
Giuseppe Torelli var ein italiensk fiolinist, pedagog og komponist, som vert vurdert med Arcangelo Corelli blant utviklarane av den barokke concerto og concerto grosso.
Torelli er først og fremst hugsa for bidraga sine til utviklinga av den instrumentale concerto, særleg concerti grossi og solo concerto, for strykarar og continuo, så vel som å vere den mest produktive barokkomponisten for trompetar.
Han er akta av mange som éin av dei største italienske komponistane og fiolinistar nokosinne. Torelli vart fødd i Verona. Det er ikkje kjent med kven han studerte fiolin, sjølv om det har vore spekulert i at han var ein elev av Giacomo Antonio Perti i Bologna. Då han var 26, den 27. juni 1684, vart han eit medlem av Accademia Filarmonica, som suonatore di violino. Han dirigerte capellaeit i katedralen San Petronio i Bologna, frå 1686 til 1695. Han var maestro di concerto for hoffet til Georg Friedrich II i åra 1698-99 der han presenterte eit oratorium (desember 1699), før han vendte attende til Bologna i 1701 for å verte fiolinist i cappella musicale i San Petronio.
Statens lånekasse for utdanning
Statens lånekasse for utdanning, i daglegtale ofte kalla Lånekassen, er ein norsk statleg etat under Kunnskapsdepartementet. Lånekassen gir økonomisk støtte til utdanning gjennom stipend og lån. Hovudmålet er å fremme moglegheitene til utdanning uavhengig av geografiske tilhøve, alder, kjønn og økonomisk eller sosial situasjon.
Lånekassa blei oppretta i 1947 som Statens lånekasse for studerende ungdom. Det noverande namnet blei innført i 1970.
Formål
Utdanningsstøtta gjennom Lånekassen skal medverke til
Suecia antiqua et hodierna
Suecia antiqua et hodierna (latin for Det tidlegare og noverande Sverige) er eit topografisk plansjeverk med koparstikk over Sverige under stormaktstiden. Verket vart utarbeidd av Erik Dahlbergh (1625–1703) og finansiert av den svenske staten. Det kom ut fyrste gongen i 1716. Verket inneheld 353 plansjar med 469 koparstikk. Hundre av dei syner byar i dåverande Sverige med Österland og riksdelar i det noverande Finland. Andre viser ymse slott, herregardar, kyrkjer m.m. Planen var at verket òg skulle innehalde ein tekstdel.
Arbeidet starta i 1660, då Dahlbergh reiste Sverige rundt for å teikne byar og viktige byggverk. Han fekk kjende kunstnarar til hjelp med teikningane, mellom dei Johan Lithén, gravøren Johannes Aveelen og hoffmalaren David Klöcker Ehrenstrahl.
Dahlbergh fekk tilsett gravørar frå Frankrike og Holland, og reiste sjølv til Paris for å styre arbeidet. Etter han reiste heim tok Samuel Agriconius (Åkerhielm) over.
Åsefjorden
Åsefjorden er ein fjord i Ålesund og Sula kommunar på Sunnmøre. Han har ei lengd på seks km og ligg mellom Åsestranda i nord og øyane Humla og Tørla i sør.
Fjorden er eit framhald av Borgundfjorden og Heissafjorden i vest og har innløp mellom Bogneset i nord og Fransholmen i sør. Han strekkjer seg austover til Spjelkavik og Blindheims-Breivika. Fiskarstranda ligg på sørsida av fjorden, sør for Humla. På det djupaste er fjorden 87 m.
Heilt søraust i fjorden ligg Vegsundet som går til Flisfjorden på andre sida, ein liten sidefjord av Storfjorden.
Thomas Tomkins
Thomas Tomkins var ein walisisk-fødd komponist frå seint i Tudor og tidleg i Stuart-tida. I tillegg til å vere eit viktig medlem av den engelske madrigalskulen, var han ein dyktig komponist for klaver og ensemble, og han var det siste medlemmet i den engelske virginal-skulen.
Liv
Tomkins vart fødd i St David's i Pembrokeshire i 1572. Faren, Thomas, hadde flytta der i 1565 frå familieheimen i Lostwithiel i Cornwall, og var klokkar og organist i St David's domkyrkje. Tre av dei yngre halvbrørne til Thomas, John, Giles og Robert, vart òg kjende musikarar, men ingen av dei vart like kjende som Thomas. Ved 1594, men kanskje så tidleg som i 1586, hadde Thomas og familien hans flytta til Gloucester, der faren vart tilsett ved domkyrkja der. Thomas studerte nesten heilt sikkert under William Byrd ein periode, for ein av songane hans, «Too much I once lamented» (1622) har inskripsjonen: Til min gamle og ærbødige meister, William Byrd og det kan ha vore i denne perioden, sidan Byrd leigde ein eigedom ved Longney, nær Gloucester. Sjølv om ein ikkje har dokument som syner dette, er det òg mogeleg at Byrd var avgjerande i å skaffe Thomas ein plass i koret i Chapel Royal. I alle fall måtte tidlegare koristar i Chapel Royal ha gått på universitetet, medan Tomkins gjekk på Magdalen College i Oxford i 1607.
Alt i 1596 hadde han vorte tilsett som organist og kormeister ved Worcester domkyrkje. Året etter gifta han seg med Alice Patrick, ei enke som hadde vore gift med Nathaniel, som døydde i 1595, og som hadde vore føregangaren til Tomkins i Worcester. Den einaste sonen til Thomas, Nathaniel, vart fødd i Worcester i 1599, der han budde resten av livet og vart ein respektert musikar.
Austgotarar
Austgotarane eller osthrogotane er ein av tre gotiske folkegrupper som var aktive i Folkevandringstida. Dei kalla seg og greutungar, og under dette namnet vart dei første gongen nemnd i 369.
Thomas Tomkins
Liv
Tomkins kjende utan tvil Thomas Morley, som òg var ein elev av Byrd, for den signerte kopien av publikasjonen til Morley, Plaine and Easie Introduction to Practicall Musicke (1597) er bevart, i lag med mange av merknadane til Thomas ; og i 1601 inkluderte Morley ein av madrigalane til Tomkins i den viktige samlinga si The Triumphs of Oriana.
Austgotarar
Osthrogotane i Skythia
Osthrogotane skipa eit stort kongedøme i dagens Ukraina, truleg på 200-talet, og vann stort velde der. Dei var ei stormakt å rekne med til hunarane slo dei og la dei under seg i 375, og den siste kongen deira, Ermanarik, tok livet sitt. Frå då av var osthrogotane utan leiar. Mange av dei følgde hunarane til Pannonia der dei vart bandsmenn under kong Attila i lag med alanane. Dette hindra dei ikkje i å gå mot Italia på eiga hand, mellom anna i 405, under hovdingen Rhodogais.
Thomas Tomkins
Liv
I 1612 hadde Tomkins oppsyn med bygginga av eit nytt flott orgel av Thomas Dallam i Worchester domkyrkje, den beste orgelbyggjaren i dei dagar. Han skreiv fleire hymer og samlinga hans på 28 madrigalar, Songs of 3, 4, 5 og 6 parts vart omsider publisert i 1622 med eit dikt av halvbroren John Tomkins (ca.1587-1638), no organist i King's College i Cambridge (seinare i St Paul's og Chapel Royal).
Austgotarar
Frå Pannonia til Italia
I Slaget på dei Katalauniske slettene i 451 slost osthrogotane under kong Attila mot romarane. Etter slaget vart ei gruppe av dei buande i Pannonia, medan kongesonen Theoderik vart send som gissel til Konstantinopel. Etter tjue år i Pannonia reiste denne gruppa til Balkan, og Theoderik vart konge over dei. Han var svært romanisert, og vart attåt konsul i 484. Fire år etter tok han folket med seg til Italia og danna eit kongerike der. Han vart kanna som italiensk konge av Austromarriket i 497. Hovudstaden hans låg i Ravenna.
Thomas Tomkins
Liv
Rundt 1603 vart Thomas ein Gentleman Extraordinary i Chapel Royal. Dette var ein æresstilling, men i 1621 vart han ein Gentleman Ordinary og organist under venen og organisten Orlando Gibbons. Pliktene som var knytte til denne posten omfatta fleire reiser mellom Worcester og London, som Tomkins gjorde fram til kring 1639.
Austgotarar
Kongedømet i Italia
Austgotarkongedømet i Italia er på mange vis soga om Theoderik den store. Han sat som konge til 526, og vart etterfølgd av Athalarik. I 535 byrja ein lang krig med Konstantinopel, og i åra som følgde fekk kongedømet òg vanskar med frankarane som gjekk inn i Italia frå vest. Frå 450 vart kongedømet meir og meir svekka, men dei greidde å herje Roma to gonger. I 552 laut dei oppgje hovudstaden Ravenna til bysantinarane, førte av Narses, og den siste kongen over dei, Teja, miste livet i Slaget ved Lactariusberget i 552. Dei siste osthrogotane i Italia underkasta seg i 555. Italia vart elles hærteke av langobardane alt i 561.
Thomas Tomkins
Liv
Då Jakob I døydde i 1625 måtte Tomkins, og dei andre Gentlemen i Chapel Royal, skaffe musikk til både gravferda til Jakob og til kroninga av Karl I. Desse store oppgåvene vart for mykje for Orlando Gibbons, som døydde av slag i Canterbury, der Karl skulle møte den framtidige brura si, Henrietta Maria av Frankrike, noko som gjorde at belastinga på Tomkins vart større. På grunn av pest vart kroninga utsett til februar 1626, noko som gav Tomkins tid til å komponere det meste av dei åtte hymnene som vart sungen under seremonien.
Austgotarar
Kjelder
Goten
Thomas Tomkins
Liv
I 1628 vart Tomkins utnemnd som «Komponist av daglegdags musikk for kongen» med ei årsløn på £40. Han overtok stillinga etter Alfonso Ferrabosco den yngre som døydde i mars dette året. Men denne prestisjefylte stillinga, som var den mest ærerike ein engelsk musikar kunne få, vart raskt trekt tilbake sidan han var lovd bort til sonen til Ferrabosco. Denne dårlege behandlinga var berre den første i ei rekkje motbører som møtte komponisten dei siste fjorten åra av livet hans. Han heldt likevel fram med dei todelte pliktene sine i Worcester og London fram til 1639.
Kona Alice døydde i 1642, same året som den engelske borgarkrigen braut ut. Worcester var ein av dei første byane som vart råka. Domkyrkja vart rasert og orgelet til Tomkins vart stygt skadd av parlamentarikarane. Året etter vart huset til Tomkins, som stod ved sidan av domkyrkja, treft av ei kanonkule, og lenge var det ikkje mogeleg å bu der. Dei fleste hushaldningsartiklane hans vart øydelagde og truleg mange av manuskripta hans. På denne tida gifta Tomkins seg på ny med Martha Browne, enke etter klokkaren i Worcester domkyrkje.
Fleire konfliktar og ei omleiring i 1646 gjorde stor skade på byen. Koret var oppløyst og domkyrkja stengd, så Tomkins nytta dei kreative evnene sine til å komponere klaver- og ensemblemusikk. I 1647 kom ein sein tombeau eller hyllst til Thomas Wentworth, 1. jarl av Strafford og ein anna til minne om William Laud, erkebiskopen av Canterbury. Begge vart halshogde i 1641 og begge var beundra av Tomkins. Karl I vart avretta i 1649 og eit par dagar seinare komponerte Tomkins, som alltid var rojalist, Sad Pavan: for these distracted times. Den andre kona hans Martha døydde kring 1653, og utan jobb var Tomkins, som no var 81 år gammal, i store økonomiske vanskar. I 1654 gifta sonen Nathaniel seg med Isabella Folliott, ei rik enke, og Thomas flytta inn hos dei i Martin Hussingtree, nokre kilometer frå Worcester. Han uttrykte takksemd ved å komponere Galliard, The Lady Folliot's til Isabella. To år seinare døydde han og vart gravlagd i kyrkjegarden i Martin Hussingtree den 9. juni 1656.
Verk
Tomkins skreiv madrigalar, klavermusikk, ensemblemusikk og kyrkjemusikk. Stilmessig var han særs konservativ, til og med anakronistisk. Han ser ut til å ha totalt ignorert den barokkstilen som dukka opp kring han, med sine italienskinspirerte uttrykk og han unngjekk òg å skrive i dei mest populære stilartane på denne tida, som luttsong, eller ayre. Det polyfone språket, sjølv ut i 1640-åra, var i praksis frå renessansen. Somme av madrigalane hans var særs uttrykksfulle, med tekstmåleri og kromatisisme på lik linje med italienske madrigalkomponistar som Marenzio og Luzzaschi.
Han skreiv òg mange hymner, fleire enn nokon annan engelsk komponist på 1600-talet bortsett frå William Child. Desse stykka var høgt verdsette på denne tida og er godt representerte i manuskriptsamlingar frå denne tida. Sonen Nathaniel redigerte det meste av musikken hans og publiserte ei stor samling (kalla Musica Deo sacra et ecclesiae Anglicanae; eller Musikk tileigna til ære og teneste for Gud og til bruk i domkyrkja og andre kyrkjer i England) i 1668. På grunn av dette har det meste av musikken hans, som elles ville gått tapt i borgarkrigen, overlevd fram til i dag.
Zinke
Ofte vert zinken sett på som ein mellomting mellom blokkfløyte og trompet. Frå 1400-talet til midten av 1600-talet var zinken eit av dei viktigaste musikkinstrumenta med ry på seg til å kunne imitere den menneskelege stemma.
Byggemåtear
Zinken vert vanlegvis stemt i middeltone temperering og derfor er litteraturen vanlegvis avgrensa til toneartar opp til to forteikn.
Til grunn for ein zinkekonstruksjon ligg eit konisk røyr med sju hol. Ulike typar er:
Gruta das Torres
Gruta das Torres er ei grotte utanfor Criação Velha ved Madalena på vestsida Ponta do Pico i Asorane. Grotta er ein del av ein type lavastraum kalla pahoehoe, som oppstod frå Cabeço Bravo for om lag 500 til 1500 år sidan. Det er den lengste grotta i Asorane med 5150 meter og med høgder opp til 15 meter.
Styresmaktene på Asorane har erklært grotta eit regionalt naturmonument og har vore open for ålmenta sidan 2005.
Breggia kommune
Breggia er ein kommune i distriktet Mendrisio i kantonen Ticino i Sveits. Kommunen har innbyggjarar  og eit areal på. Kommunesenteret ligg 704 meter over havet.
Blaker skanse
Blaker skanse var ei festning i Blaker i Akershus. Festninga låg på sørsida av Glomma «med bratte bakkar ned mot elva. Skansen vart bygt for å tryggja ferjestaden Blakersund» for norske hærstyrkar.
Breggia kommune
Den 25. oktober 2009 vart kommunane Bruzella, Cabbio, Caneggio, Morbio Superiore, Muggio og Sagno slått saman til kommunen Breggia.
Blaker skanse
Fyrste skansen vart bygt i 1665, ombygt i 1683. I perioden 1697-1712 låg skansen utan garnison. Under den såkalla ellevårskrigen (1709-20) kringsette ein svensk hærstyrke skansen, men drog seg tilbake utan å ha angripe. Blaker skanse var nedlagd i perioden 1764-89. Deretter var skansen i bruk til sommaren 1808, då ein svensk styrke tok kontroll over skansen i eit par dagar og øydela han. I 1811 vart skansen sett i stand, og festninga hadde i 1814 600 soldatar frå landevernet. Blaker skanse var lagt ned i 1820, og eigedomen seld i 1893.
Harald Mæle
Harald Mæle er ein norsk skodespelar, instruktør og omsetjar, kjend for å leggje norsk røyst på mange teiknefilmar, -seriar og lydbøker for barn.
Harald Mæle vart først kjend for norske TV-sjåarar som programvert for NRK Fjernsynet frå 1972. Sidan vart han kjend som forteljarstemmen i komiserien Forviklingar. Han var og programleiar i den populærvitskaplege TV-serien Magnus på NRK på 1980-talet.
Han er bror av forretningsmannen Ola Mæle.
Shenzhen
Shenzhen er ein storby i den kinesiske provinsen Guangdong ved kysten mot Sørkinahavet. Byen ligg på austbreidda av estuaret til Perlefloda, tett opp mot Hongkong. Eit overslag over folketalet innanfor bygrensene var 8,9 millionar i 2009.
I 2017 hadde Shenzhen eit estimert registrert folketal på 12 905 000. Politi og styresmakter i byen estimerer at det verkelege folketalet er rundt 20 millionar, på grunn av store mengder kortvarig busette og uregistrerte innbyggjarar og andre tilreiste.
Historie
Det har vore busetnad i området i 6000 år. Historia til Shenzhen kan delast inn i fire periodar:
Styresmakter
Leiaren for lokallaget til Kinas kommunistparti er Wang Weizhong, og borgarmeisteren er Chen Rugui (2020).
Huánuco
Huánuco er ein by i det sentrale Peru og hovudstaden i regionen og distriktet med same namn. Til å ligge i Andes ligg byen lågt, på ca 1900 moh. I 1999 hadde han ein folkesetnaden på 70 588 innbyggjarar. Han er ein av få peruanske byar med ein ny katedral, frå 1966, men her er òg to mindre kyrkjer frå tidleg kolonitid.
Inkabyen Huánuco låg ved hovudvegen mellom Cuzco og Quito, den nye byen Huánuco vart tufta av conquistadoren Gómez de Alvarado i 1539.
Bussreise til Lima tek ca ni timar, vegen til Lima, som andre vegar frå Huánuco mot kysten i vest går over fjellpass på meir enn 4 700 moh. Byen har òg ein flyplass.
Stabio
Kommunen ligg ved grensa til Italia. Han består av landsbyen Stabio med busetnadane San Pietro og Gaggiolo.
1495 Helsinki
1495 Helsinki er ein hovudbelteasteroide og går i bane innanfor asteroidefamilien Eunomia. Han blei oppdaga den 21. september 1938 av Yrjö Väisälä ifrå Turun observatorio, Turun yliopisto i Turku.
Smeden og Bageren
Smeden og Bageren er eit dikt av Johan Herman Wessel. Det er ei humoristisk forteljing som kritiserer rettsmakta og mangelen på fornuft i samfunnet. Diktet blei skrive i 1770-åra og trykt for første gong i 1784, i vekebladet til Wessel, Votre Serviteur Otiosis.
Handlinga går føre seg i ein liten by der det bur to bakarar og ein smed. Smeden drep ein annan mann og blir stilt for retten. Fire av borgarane i byen seier til dommaren at dei berre har ein smed i byen, og derfor må dommaren la smeden gå. Og sidan byen har to bakarar, og den eine er gammal og skrøpeleg, kan heller han sone straffa, og bli hengt, i staden for smeden.
Slik går det: Bakaren blir dømt til døden uskuldig, mens den skuldige smeden får gå fri. Frå dette diktet kjem uttrykket «å retta bakar for smed», om å straffa feil person for eit brotsverk.
Moralen i forteljinga, hevdar Wessel, er at ein alltid skal vere førebudd på døden.
Fleire stader i diktet vender forfattaren seg til lesaren for å overbevisa om at han ikkje skriv om seg sjølv.
Kenji Arabori
Kenji Arabori er ein japansk fotballspelar.
Han spela for klubbane Yokohama FC, Tochigi SC, Shonan Bellmare og Montedio Yamagata.
Odd Sagør
Odd Georg Sagør, fødd i Meldal, var ein norsk politikar for Arbeiderpartiet.
Frå 16. oktober 1973 til 15. januar 1976 var Odd Sagør statsråd og sjef for Forbrukar- og administrasjonsdepartementet (Forbrukar- og administrasjonsminister) i Trygve Bratteli si andre regjering.
Odd Sagør var ordførar i Trondheim frå 1963 til 1970, finansrådmann frå 1970 til 1973, og rådmann i Trondheim frå 1976 til 1986. Han var også medlem i Trondheim bystyre frå 1946 til 1970.
Olympia
Olympia er eit namn som kan ha fleire tydingar. Opphavleg var det namnet på ein heilag stad i det gamle Hellas der dei olympiske leikane blei haldne — sjå Olympia i Hellas. Olympia og avleidde namn er seinare blitt brukt om fleire stader og kvinner.
Du wahrer Gott und Davids Sohn
Han vart truleg komponert i Köthen mellom 1717 og 1723 for fastelavnssundag, men vart revidert og i staden framført som det andre teststykket hans (i lag med Jesus nahm zu sich die Zwölfe) for stillinga som Thomaskantor i Leipzig. Verket hadde premiere 7. februar 1723 (etter preika) og vart framført på ny den 20. februar 1724. Det er uklårt om det vart gjort ei «testframføring» av den reviderte 1723-utgåva i Köthen før Bach prøvespelt i Tomaskyrkja.
Diktaren av teksten er ukjend.
Koraltemaet Christe, du Lamm Gottes vart først publisert i Johannes Bugenhagen si kyrkjebestilling for Braunschweig, publisert i Wittenberg i 1525. Ein bør merke seg at temaet berre er ei tilpassing av Martin Luther sin Kyrie eleison frå hans Deutsche Messe frå 1525. .
Tekst
'''1. Arie (Duetto) ''' Du wahrer Gott und Davids Sohn, Der du von Ewigkeit in der Entfernung schon Mein Herzeleid und meine Leibespein Umständlich angesehn, erbarm dich mein!
'''2. Resitativ (tenor) ''' Ach! gehe nicht vorüber;
Du, aller Menschen Heil,
Bist ja erschienen,
Die Kranken und nicht die Gesunden zu bedienen.
Ich sehe dich auf diesen Wegen,
Worauf man
Mich hat wollen legen,
Auch in der Blindheit an.
Ich fasse mich
Und lasse dich
Nicht ohne deinen Segen.
'''3. (Koral) ''' Aller Augen warten, Herr,
Du allmächtger Gott, auf dich,
Und die meinen sonderlich.
Gib denselben Kraft und Licht,
Laß sie nicht
Immerdar in Finsternissen!
Künftig soll dein Wink allein
Aller ihrer Werke sein,
Bis du sie einst durch den Tod
Wiederum gedenkst zu schließen.
'''4. Koral ''' Christe, du Lamm Gottes,
Der du trägst die Sünd der Welt,
Erbarm dich unser!
Christe, du Lamm Gottes,
Gib uns dein' Frieden. Amen.
Kosuke Onose
Kosuke Onose er ein japansk fotballspelar.
New Zealand
New Zealand eller Ny-Zealand er ein øystat i den sørvestlege delen av Stillehavet på den sørlege halvkula. Landet ligg i den polynesiske triengelen og er litt større enn Storbritannia og består av to store øyar, kalla Nordøya og Sørøya. I tillegg er der talrike mindre øyar, av desse er dei mest kjende og største Stewart Island/Rakiura og Chatham Islands. Frå nordspissen av Nordøya til sørspissen av Sørøya er det 1600 km. Landet ligg mellom 30 og 50 grader sørleg breidd. Maorinamnet på New Zealand er Aotearoa, vanlegvis omsett med Landet til den lange, kvite skya. Realm of New Zealand (heile landområdet der dronninga av England er statsoverhovud) omfattar også Cook Islands og Niue (sjølvstyre i fri assosiasjon med New Zealand), Tokelau og Ross Dependency (New Zealand sine territoriale krav i Antarktis).
New Zealand er kjend for geografiske isolasjon: Landet ligg om lag 2000 km søraust for Australia over Tasmanhavet, og dei næraste naboane mot nord er New Caledonia, Fiji og Tonga. Gjennom den lange isolasjonen har New Zealand utvikla ein særeigen fauna dominert av fuglar, der ei rekkje er urydda av menneska som kom til øyane og dei invasive dyreartene som dei førte med seg.
Den største delen av innbyggjarane på New Zealand er av europeisk avstamming, dei innfødde maoriane er den største minoriteten. Asiatar og ikkje-maoriske polynesarar er betydelege minoritetsgrupper, særleg i byane. Det mest vanleg brukte språket er engelsk.
New Zealand er eit utvikla land med høg internasjonal rangering på ei rekkje område, mellom anna utdanning, økonomi og låg førekomst av korrupsjon. Byane i landet vert også rekna mellom dei med best levevilkår i heile verda.
Elizabeth II er som dronning på New Zealand statsoverhovud i landet, og vert representert av generalguvernøren. Den utøvande politiske makta ligg hos den newzealandske regjeringa.
Etymologi
Det er ikkje kjent om maoriane hadde eit namn på heile New Zealand under eitt før europearane kom til øyene, sjølv om dei omtala Nordøya som Te Ika a Māui (fisken til Māui - ein halvgud i maorimytologi), og Sørøya som Te Wai Pounamu («grønsteinvatnet», «grønstein» er jade), eller Te Waka a Māui (kanoen til Māui). Fram til tidleg på 1900-talet vart Nordøya også omtala som Aotearoa (til vanleg omsett til «landet til den lange kvite skya». I moderne bruk blant maoriar viser dette namnet til heile landet. «Aotearoa» er også til vanleg brukt i denne meininga i newealandsk engelsk, der det stundom vert brukt åleine, og stundom, i formell samanheng, kombinert med det engelske namnet for å uttrykkja respekt for dei opphavlege innbyggjarane i landet.